Imtella' Mejju 9, 2021 - Aġġornata 9 Ta' Mejju, 2021 10:08am Tal-inqas 50 persuna nqatlu fi splużjonijiet qrib skola sekondarja fil-kapitali Afgana, Kabul. Aktar minn 100 persuna indarbu. L-isplużjonijiet seħħew ilbieraħ waqt li l-istudenti kienu ħerġin bil-binja. Ritratt fuq il-midja soċjali juri għadd ta' basktijiet abbandunati fit-triq. Kelliema għall-Ministeru tal-Edukazzjoni qalet li ħafna mill-vittmi huma bniet. S'issa ħadd għadu ma ddikjara li kien hu li wettaq l-attakk f'żona li spiss tkun fil-mira tal-militaniti Islamiċi Sunni. Uffiċjali tal-Gvern Afgan qed jakkużaw lill-militanti Talibani, li min-naħa tagħhom ċaħdu li kienu involuti. X'aktarx li l-isplużjonijiet seħħew b'karozza bomba u tagħmir bi splussiv li ntrama fiż-żona.